ROZHODNUTIE KOMISIE
z 3. júna 2005,
ktorým sa mení a dopĺňa dodatok B k prílohe IX k Aktu o pristúpení z roku 2003, pokiaľ ide o niektoré prevádzkarne v sektore mäsa, mlieka a rýb v Litve
[oznámené pod číslom K(2005) 1633]
(Text s významom pre EHP)
(2005/421/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1), a najmä na jeho prílohu IX kapitolu 5 oddiel B pododdiel I ods. 1 písm. d),
keďže:
(1)
Litve sa poskytli prechodné obdobia, ktoré sa týkajú niektorých prevádzkarní uvedených v dodatku B prílohy IX k Aktu o pristúpení z roku 2003.
(2)
Dodatok B k prílohe IX k Aktu o pristúpení z roku 2003 sa zmenil a doplnil rozhodnutiami Komisie 2004/472/ES (2) a 2004/473/ES (3).
(3)
V súlade s úradným vyhlásením príslušného litovského úradu ukončili niektoré prevádzkarne v sektore mäsa, mlieka a rýb modernizačný proces a sú tak v úplnom súlade s právnymi predpismi Spoločenstva. Okrem toho niektoré prevádzkarne ukončili svoju činnosť.
(4)
Dodatok B k prílohe IX k Aktu o pristúpení z roku 2003 by sa preto mal zodpovedajúcim spôsobom zmeniť a doplniť. V záujme zrozumiteľnosti by sa mal nahradiť.
(5)
O opatreniach ustanovených v tomto rozhodnutí bol informovaný Stály výbor pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Dodatok B k prílohe IX k Aktu o pristúpení z roku 2003 sa nahrádza znením prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 3. júna 2005